# data[].attributes.body
PADA MASA KINI, RAMAI WARGA ASING BERADA DI NEGARA KITA ATAS BEBERAPA TUJUAN. BINCANGKAN  FAKTOR KEBANJIRAN WARGA ASING DAN KESAN NEGATIF YANG TERPAKSA DIHADAPI OLEH NEGARA.

PELAJAR DIKEHENDAKI MEMBINCANGKAN FAKTOR KEBANJIRAN WARGA ASING DAN CABARAN YANG TERPAKSA DIHADAPI OLEH NEGARA.

ANDA DIKEHENDAKI MENJAWAB DALAM BENTUK ESEI

# data[].attributes.body
Terdapat banyak warga asing yang berada di negara kita atas tujuan. Terdapat beberapa faktor yang kebanjiran warga asing dan cabaran yang dihadapi oleh negara.

Faktor pertama yang kebanjiran warga asing ialah mengadakan peluang pekerja yang lebih sesuai untuk warga asing.Terdapat kerja yang lebih susah dan gaji yang rendah banyak rakyat Malaysia tidak mahu membuat tersebut. Ini memberi satu peluang untuk warga asing membuat kerja tersebut.

Faktor tolakan di negara asal juga ialah satu faktor kebanjiran warga asing.Hal ini demikian kerana, kehidupan di negara asal sangat susah terhadap warga asing kerana masalah tiada kerja , bencana alam dan sebagainya. Oleh itu, banyak warga asing masuk ke Malaysia untuk mendapat kerja membantu keluarga di kampung halaman.

Selain itu, cabaran yang dihadapi oleh negara ialah kes jenayah meningkat. Hal ini ekoran kerana, terdapat warga asing yang melakukan kes keucrian ,rogol dan sebaginya apabila di negara asal. Oleh itu, kes jenayah akan menambah apabila terdapat banyak warga asing di negara tersebut.

Menjejaskan imej negara juga adalah satu cabaran yang dihadapi oleh negara. Apabila, rakyat negara lain melancong di negara kita. Mereka akan melihat tentang berbezaan persekitaran dan gaya hidup rakyat negara dan warga asing.Ini akan menuruntak imej negara di antara negara lain.

Seterusnya, cabara yang dihadapi oleh negara ialah keselamatan dan keharmonian rakyat negara. Hal ini demikian kerana, bukan semua warga asing yang baik hati dan bertanggungjawab ini akan menyebabkan rakyat negara hidup dalam kehidupan yang takut dan tidak berdaya.

Kesimpulannya, pihak kerjaan haruslah mengadakan kawalan tentang warga asing yang hidup dalam antara negara kita.

# data[].attributes.body
Ramai warga asing berada di negara kita atas beberapa tujuan. Terdapat beberapa faktor kebanjiran warga asing dan kesan negatif yang terpaksa dihadapi oleh negara kita.

Faktor yang menyebabkan kebanjiran warga asing adalah kewujudan banyak peluang pekerjaan. Pembangunan yang pesat di Malaysia dalam bidang perindustrian dan pembinaan memerlukan banyak tenaga kerja. Tetapi rakyat tempatan tidak berminat terhadap sektor berkenaan kerana gaji yang ditawarkan terlalu rendah. Oleh itu , pekerja asing akan menjadi tumpuan kepada majikan. Majikan boleh mengupah pekerja asing dengan kos yang minimum.

Sebab lain yang menyebabkan kebanjiran warga asing adalah faktor tolakan di negara asal. Mereka menghadapi kesusahan menetap di negara asal disebabkan  kesusahan memperoleh pekerjaan. Jadi , mereka akan datang ke negara kita untuk mengaut keuntungan. Selain itu , nilai mata wang Malaysia dapat ditukar kepada jumlah yang lebih tinggi di negara mereka. Dengan wang yang diperoleh , kehidupan keluarga di kampung halaman dapat diperbaiki.

Kesan negatif yang dihadapi oleh negara kita adalah peningkatan kes jenayah. Warga asing akan melakukan kegiatan jenayah sekiranya mereka tidak dapat mencari kerja. Warga asing sering didapati melakukan kegiatan pelacuran dan perdagangan manusia. Penglibatan dalam kegiatan ini dapat memberi mereka keuntungan yang tinggi. Namun ,  ini akan menyebabkan kebimbangan masyarakat kerana keselamatan mereka akan tergugat.

Penjejasan imej negara merupakan salah satu kesan negatif yang perlu dihadapi oleh negara kita. Kehadiran warga asing akan mewujudkan permadangan yang kotor. Pelancong dari luar negara akan menganggap negara kita adalah miskin dan tidak mengamalkan gaya hidup yang sihat. Isu ini akan menjejaskan kehadiran pelancong ke negara kita. Pelaburan dari negara asing juga akan  berkurang lalu menjejaskan imej negara yang sebenar.

Impak negatif yang akan dihadapi oleh negara kita adalah aliran keluar wang negara. Pekerja asing akan menghantar balik wang dari Malaysia ke negara asalnya. Hal ini telah menyebabkan Melaysia mengalami kerugian sebanyak RM4 billion setahun. Perkara ini juga menjejaskan imbangan pembayaran negara dan membantut ekonomi negara. Kebelakangan tahun ini , pihak hospital menanggung kerugian yang tinggi kerana pekerja asing tidak melangsaikan bil yang dikena ke atas mereka.

Kesimpulannya , semua pihak mempunyai obligasi untuk mengatasi masalah kebanjiran warga asing. Oleh itu , kita haruslah bekerjasama untuk menangani masalah ini agar dapat menghadapi kesan negatif yang menimbul.

# data[].attributes.body
Sejak akhir-akhir ini, terdapat ramai warga asing yang berada di negara kita atas beberapa tujuan. Terdapat beberapa faktor kebanjiran warga asing dan cabaran yang terpaksa dihadapi oleh negara kita ini.

Faktor kebanjiran warga asing yang pertama ialah faktor jarak. Kebanyakan warga asing yang terdapat di Malaysia berasal dari rantau ASEAN. Jadi mereka mudah untuk datang dan pergi dari Malaysia sekiranya apa-apa perkara yang terjadi. Justeru,kos perjalannya juga murah dan dapat menjimatkan duit mereka untuk tinggal di Malaysia. Disebabkan itu jarak juga adalah sebab warga asing ramai tinggal di Malaysia.

Seterusnya,faktor keseronokan pula. Ini kerana Malaysia banyak kemudahan awam yang telah disediakan dan selalunya warga asing akan menaiki kemudahan awam untuk ke tempat kerja. Ia juga dapat menjimatkan duit mereka kerana pengangkutan awam di Malaysia murah seperti bas,teksi,LRT dan juga grab.Mereka juga bebas untuk bekerja dan memiliki wang sendiri. Oleh itu,ramai warga asing dapat tinggal di Malaysia dan hidup senang.

Selain itu,faktor budaya yang hampir sama. Ini kerana ramai warga asing terutama dari ASEAN mengamalkan faktor budaya yang hampir sama.Contohnya dari segi makanan,pakaian dan cara hidup mereka.Disebabkan itu warga asing tidak kekok untuk datang ke Malaysia kerana cara hidup yang hampir sama.

Cabaran yang terpaksa dihadapi oleh negara yang pertama ialah kes jenayah semakin meningkat.Kehadiran pekerja asing di negara kita menyebabkan kes jenayah meningkat seperti kecurian,pergaduhan dan juga pembunuhan. Ini kerana mereka mempunyai kesempitan hidup dan hanya inginkan kemewahan tanpa berusaha. Perkara ini pasti mendatangkan kerisauan dalam masyarakat dan perlu sering berhati-hati.

Seterusnya,menjejaskan imej negara. Ini kerana mereka datang beramai-ramai dan berpuak jadi akan mewujudkan masalah setinggan sekiranya mempunyai salah faham serta akan mewujudkan imej yang kotor. Disebabkan ini pasti pelancong asing menganggap bahawa Malaysia sebuah negara miskin dan mengamalkan gaya hidup yang tidak sihat. Hal ini akan menjejaskan imej negara Malaysia.

Kesimpulannya,pihak kerajaan seharusnya mengetatkan undang-undang terhadap warga asing agar mereka tidak terlampau keterlaluan supaya tidak menjejaskan imej negara Malaysia.

# data[].attributes.body
Jumlah pendatang asing yang membanjiri negara Malaysia adalah semakin bertambah. Pertambahan tersebut boleh dikaitkan dengan beberapa faktor yang menyebabkan mereka membanjiri negara Malaysia. Disebabkan hal ini juga, terdapat beberapa cabaran yang terpaksa dihadapi oleh negara.

Antara faktor kebanjiran warga asing di Malaysia ialah terdapat banyak peluang pekerjaan. Memandangkan Malaysia merupakan sebuah negara yang sedang membangun dengan pesat, terdapat banyak projek-projek pembangunan dijalankan. Oleh itu, projek-projek seperti ini memerlukan jumlah pekerja yang ramai supaya ianya dapat dijalankan seperti yang telah dirancang. Oleh kerana kebanyakan penduduk tempatan tidak berminat dengan pekerjaan sebegini atas alasan gaji yang ditawarkan adalah rendah, hal ini membuka peluang kepada warga asing untuk mencari sumber pendapatan.

Seterusnya, faktor yang mendorong kebanjiran warga asing di Malaysia ialah faktor keseronokan. Malaysia merupakan salah satu negara yang dikenali dengan pelbagai kemudahan serta prasarana yang memudahkan rakyatnya menjalani kehidupan dengan selesa. Antara prasarana yang terdapat di Malaysia adalah seperti kemudahan jalan raya, telekomunikasi, institusi Pendidikan swasta, pusat hiburan dan sebagainya. Oleh hal yang demikian, warga asing telah berminat dan terdorong untuk menjalani kehidupan di Malaysia kerana mereka dapat bekerja sambil menikmati pelbagai kemudahan yang disediakan.

Disebabkan kebanjiran warga asing di Malaysia, negara kita terpaksa menghadapi beberapa cabaran. Antara cabarannya ialah peningkatan kes jenayah. Tidak dinafikan, semakin ramai pendatang asing yang tiba di Malaysia, semakin meningkat kes jenayah yang direkodkan. Akhir-akhir ini, kes kecurian, pergaduhan serta pembunuhan kerap berlaku. Hal ini terjadi kerana mereka mengalami kesempitan hidup tetapi tetap inginkan kemewahan dalam kehidupan. Mereka berfikiran sekiranya mereka melakukan perkara-perkara tidak bermoral tersebut seterusnya melarikan diri ke negara asal, mereka akan terselamat. Penularan kes seperti ini telah menimbulkan kerisauan dalam kehidupan masyarakat tempatan.

Selain itu, cabaran yang terpaksa dihadapi oleh negara ialah penjejasan imej negara. Warga asing yang datang ke Malaysia kebiasaannya akan menghadapi masalah tempat tinggal dan akhirnya mewujudkan masalah setinggan. Masalah seperti ini mampu membawa aura negatif serta mewujudkan pemandangan yang kotor atau jelek terutamanya kepada para pelancong yang datang ke Malaysia. Para pelancong yang kurang pengetahuan tentang Malaysia akan beranggapan bahawa Malaysia ialah sebuah negara yang mengamalkan gaya hidup yang tidak sihat. Hal ini sekali gus menjejaskan sektor pelancongan negara serta menjejaskan imej negara.

Aliran wang yang banyak ke luar negara juga merupakan salah satu cabaran yang terpaksa negara kita hadapi. Disebabkan kebanyakan warga asing datang ke Malaysia untuk mendapatkan pekerjaan, wang yang diperoleh atas kerja yang dilakukan akan dihantar ke negara asal mereka. Malaysia mengalami kerugian sebanyak lebih RM4 bilion setahun melalui aliran wang keluar secara besar-besaran. Perkara ini akan menyebabkan imbangan pembayaran Malaysia terjejas dan membantutkan perkembangan ekonomi.

Kesimpulannya, kebanjiran pendatang asing di Malaysia mampu membawa pelbagai isu kepada negara. Oleh itu, kerajaan perlu mengambil pelbagai langkah yang mampu dilakukan untuk membendung perkara ini supaya tiada perkara yang tidak diingini akan berlaku pada masa akan datang.

# data[].attributes.body
Di Malaysia kini, ramai warga asing berada di negara kita atas beberapa tujuan.Terdapat beberapa faktor kebanjiran warga asing dan cabaran yang terpaksa dihadapi oleh negara.

Antara faktor kebanjiran warga asing ialah banyak peluang pekerjaan.Terutamanya pada zaman yang sedang menuju ke arah kemajuan ini, terdapat banyak pembangunan yang membangun dengan pesat di Malaysia kini. Ini mewujudkan pelbagai peluang pekerjaan yang akan ditawarkan. Lebih-lebih lagi dalam bidang perindustrian dan pembinaan yang sangat memerlukan jumlah pekerja yang banyak. Jarang sekali rakyat tempatan akan bekerja di sektor-sektor berkenaan kerana tidak berminat dan gaji yang ditawarkan kepada mereka adalah rendah.

Selain itu, faktor yang kedua ialah faktor tolakan di negara asal. Ada negara yang tidak begitu maju menyebabkan rakyat turut mengalami kesusahan di negara asal. Kesusahan yang dihadapi oleh rakyat adalah seperti tiada pekerjaan,bencana alam yang sering melanda di negara mereka dan sebagainya. Mereka juga akan berasa tidak tenteram yang membuatkan mereka datang ke negara kita berkeinginan untuk mencari sumber pendapatan demi membantu keluarga di kampung halaman.

Seterusnya, keseronokan juga adalah salah satu faktor kebanjiran warga asing. Malaysia merupakan salah satu negara yang mempunyai banyak kemudahan yang boleh diperoleh dan didapati dengan mudah. Contohnya, pelbagai prasarana yang terdapat di Malaysia seperti kemudahan jalan raya,telekomunikasi,pusat hiburan dan lain-lain. Jadi, mereka dapat merasakan kebebasan untuk memperoleh keseronokan sambil memperoleh wang yang banyak.

Namun,terdapat beberapa cabaran yang terpaksa dihadapi oleh negara. Antaranya adalah peningkatan kes jenayah. Kadar jenayah semakin meningkat akibat kehadiran pekerja asing yang semakin bertambah. Kes kecurian,pembunuhan,kegiatan pelacuran dan banyak lagi menjadi semakin berleluasa. Kejadian ini adalah kerana kesempitan hidup yang dialami dan inginkan kemewahan. Oleh itu, perkara yang negatif ini boleh mendatangkan kebimbangan dalam masyarakat kerana keselamatan mereka tidak terjamin.

Selain itu, cabaran yang dihadapi ialah keselamatan dan kesejahteraan rakyat akan tergugat. Wujud dakwaan bahawa warga asing mengahwini rakyat tempatan bertujuan ingin menetap lama di Malaysia. Warga asing, Afrika terutamanya yang mengancam keselamatan warga tempatan dengan pelbagai kejadian termasuklah melakukan jenayah siber dan pemerasan. Ini boleh mengancam penguatkuasa dengan tindakan yang berbahaya yang boleh dilakukan oleh mereka.

Kesimpulannya, pihak bertanggungjawab perlulah mengawal bilangan kemasukan warga asing dengan mengetatkan undang-undang demi kesejahteraan negara Malaysia.